9.การจัดการ

(1) โครงสร้างการจัดการ

แผนภูมิแสดงการจัดองค์กรของบริษัทพาโตเคมีอุตสาหกรรม จำกัด (มหาชน)

กรรมการผู้อำนวยการ

นายเมธา ตริลลิต

รองผู้อำนวยการฝ่ายบริหาร รองผู้อำนวยการฝ่ายผลิต รองผู้อำนวยการฝ่ายการตลาด

และการเงิน คุณทาเคโอะ นาคาฮาร่า คุณสุเมธ เชิงวิวัฒน์กิจ

ดร.วิวัฒน์ ตริลลิต

ผู้จัดการฝ่ายการตลาด

คุณชาญวุฒิ คุณีย์พันธุ์

ผู้จัดการฝ่ายบัญชี ผู้จัดการฝ่ายการเงิน ผู้จัดการสำนักงาน ผู้จัดการโรงงาน
ผู้จัดการฝ่ายวิจัยและพัฒนาผลิตภัณฑ์ ผู้จัดการเขต

คุณวิสุทธิ์ วานิชย์เจริญการ Mr.Joseph Ng คุณปาริชาติ มนูทัศน์ คุณทาเคโอะ นาคาฮาร่า
คุณชูศักดิ์ ขุมทรัพย์ คุณระพินทร์ เที่ยงธรรม

(รักษาการแทน)

บริษัทประกอบด้วย

1.  คณะกรรมการ

2.  คณะกรรมการตรวจสอบ

3.  คณะผู้บริหาร

คณะกรรมการและผู้บริหารของบริษัท

คณะกรรมการและผู้บริหารของบริษัท จำนวน 21 ท่าน ณ วันที่ 31 ธันวาคม 2545 ดังนี้

  --------------------------- ------------------------------- ------------------------------------------------
  ชื่อ                          ตำแหน่ง                          

  1. นายเมธา ตริลลิต                                            ประธานกรรมการ/ กรรมการผู้อำนวยการ

  2. นายเชาว์วุธ พจนาลัย                                         กรรมการ

  3. นายบัญชา เชิงวิวัฒน์กิจ                                        กรรมการ

  4. ดร.วิวัฒน์ ตริลลิต                                            กรรมการ/รองผู้อำนวยการฝ่ายบริหารและการเงิน

  5. นายสุวิทย์ เวสารัชเวศย์                                       กรรมการ

  6. นายชัยวัฒน์ จันทรศรีวงศ์                                       กรรมการ / คณะกรรมการตรวจสอบ

  7. นายเลิศชัย ลีลายนกุล                                         กรรมการบุคคลภายนอก/ประธานคณะกรรมการตรวจสอบ

  8. ดร.จงรัก ปรีชานนท์                                          กรรมการบุคคลภายนอก/คณะกรรมการตรวจสอบ

  9. Mr Takeo Nakahara                                        กรรมการ/รองผู้อำนวยการฝ่ายผลิต/รักษาการผู้จัดการโรงงาน

  10. Mr.Siew Ka Wei                                          กรรมการ

  11. Mr.Michifumi Watanabe   กรรมการ                         

  12. Mr.Masayuki Hashimoto   กรรมการ                         

  13. นายสุเมธ เชิงวิวัฒน์กิจ       รองผู้อำนวยการฝ่ายการตลาด          

  14. นายชาญวุฒิ คุณีย์พันธุ์         ผู้จัดการฝ่ายการตลาด                

  15. นายชูศักดิ์ ขุมทรัพย์          ผู้จัดการฝ่ายวิจัยและพัฒนาผลิตภัณฑ์       

  16. นายวิสุทธิ์ วานิชย์เจริญการ    ผู้จัดการฝ่ายบัญชี                    

  17. Mr Joseph Ng            ผู้จัดการฝ่ายการเงิน                 

  18. นายระพินทร์ เที่ยงธรรม      ผู้จัดการเขต                       

  19. นางปาริชาติ มนูทัศน์         ผู้จัดการฝ่ายสำนักงาน/เลขานุการบริษัท   
  --------------------------- ------------------------------- ------------------------------------------------

นายเมธา ตริลลิต มีอำนาจลงนามผูกพันบริษัทร่วมกับนายเชาว์วุธ พจนาลัยหรือนายทาเคโอะ
นาคาฮาร่าพร้อมประทับตราบริษัทเป็นสำคัญ

อำนาจหน้าที่ของคณะกรรมการ

-   ให้คณะกรรมการเลือกกรรมการคนหนึ่งเป็นประธานกรรมการ
    ในกรณีที่คณะกรรมการพิจารณาเห็นสมควร จะเลือกกรรมการคนหนึ่งหรือหลายคน
    เป็นรองประธานกรรมการก็ได้
    รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

-   ในการประชุมคณะกรรมการ
    ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม
    ในกรณีที่ประธานกรรมการไม่อยู่ในที่ประชุม หรือ ไม่สามารถปฏิบัติหน้าที่ได้
    ถ้ามีรองประธานกรรมการ ให้รองประธานกรรมการเป็นประธาน
    ถ้าไม่มีรองประธานกรรมการ หรือมี แต่ไม่สามารถปฏิบัติหน้าที่ได้ ให้กรรมการซึ่งมาประชุม
    เลือกกรรมการคนหนึ่งเป็นประธานในที่ประชุม การวินิจฉัยชี้ขาดของที่ประชุม
    ให้ถือเสียงข้างมาก กรรมการคนหนึ่งมีเสียงหนึ่งในการลงคะแนน
    เว้นแต่กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น
    ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกหนึ่งเสียง เป็นเสียงชี้ขาด

-   ห้ามมิให้กรรมการ ประกอบกิจการ เข้าเป็นหุ้นส่วน
    หรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

-   กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
    หรือผู้ถือหุ้น หรือหุ้นกู้เพิ่มขึ้น หรือลดลงในบริษัท หรือในบริษัทในเครือ

-   ประธานกรรมการลงลายมือชื่อ และประทับตราสำคัญของบริษัท หรือกรรมการอื่นในสองท่าน
    ลงลายมือชื่อร่วมกัน และประทับตราสำคัญของบริษัท จึงจะมีผลผูกพันบริษัทได้
    คณะกรรมการอาจกำหนดชื่อกรรมการผู้มีอำนาจลงนามผูกพันบริษัท
    พร้อมประทับตราสำคัญของบริษัท

    (2) การสรรหากรรมการและผู้บริหาร

-   กรรมการบริษัทมิได้ผ่านการคัดเลือกจากคณะกรรมการสรรหา

-   จำนวนกรรมการที่มาจากกลุ่มผู้ถือหุ้นรายใหญ่ 8 ท่าน

-   บริษัท มีคณะกรรมการของบริษัท ไม่ต่ำกว่า 5 คน
    และคณะกรรมการไม่ต่ำกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ให้ที่ประชุมผู้ถือหุ้นเลือกตั้งคณะกรรมการมีหลักเกณฑ์ และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลเดียว หรือหลาย
บุคคลเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

-บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา มีคะแนนเสียงเท่ากัน
เกินกว่าจำนวนกรรมการที่พึงมีหรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

การถอดถอนกรรมการ

-   ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทนั้น ให้จับฉลากกันว่าผู้ใดจะออก ส่วนปีหลังต่อๆไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

-   นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

    (1) ตาย

    (2) ลาออก

    (3) ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติ บริษัทมหาชนจำกัด
    พ.ศ. 2535

    (4)
    ที่ประชุมผู้ถือหุ้นลงมติให้ออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

    (5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการ เลือกผู้ถือหุ้นคนหนึ่งซึ่งมีคุณสมบัติ และไม่มีลักษณะต้องห้าม ตามมาตรา 68
    แห่งพระราชบัญญัติบริษัทมหาชนจำกัด พศ. 2535
    เข้าเป็นกรรมการแทนในการประชุมคณะกรรมการคราวถัดไป เว้นแต่
    วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

การกำกับดูแลกิจการ (Corporate Governance)

การรายงานการปฏิบัติตามหลักการกำกับดูแลกิจการที่ดี 15 ข้อ

1.นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
เพื่อเพิ่มความโปร่งใสในการดำเนินกิจการและเพื่อเพิ่มความเชื่อมั่นให้กับผู้ถือหุ้น
บริหารงานด้วยความรอบคอบและระมัดระวังเพื่อให้เกิดประโยชน์สูงสุดต่อผู้ถือหุ้น
สามารถตรวจสอบการดำเนินงานของบริษัทได้

2.สิทธิของผู้ถือหุ้น

บริษัทจัดให้มีประชุมสามัญผู้ถือหุ้นโดยมีผู้เข้าร่วมประชุมเพื่อร่วมพิจารณาวาระต่างๆ
และรับทราบผลการดำเนินงานครบองค์ประชุม บริษัทได้จัดเตรียมเอกสาร
รายละเอียดซึ่งผู้ถือหุ้นพึงทราบส่งให้ผู้ถือหุ้นได้พิจารณาก่อนเข้าประชุม
มีการจดบันทึกการประชุมถูกต้อง ครบถ้วนเพื่อให้ผู้ถือหุ้นตรวจสอบได้

3. สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม คือ กลุ่มพนักงาน คู่แข่ง เจ้าหนี้การค้า ลูกค้า
และสิ่งแวดล้อม เพื่อสังคมที่ดี โดยบริษัทปฏิบัติตามข้อกำหนด กฎระเบียบที่เกี่ยวข้อง อย่างเคร่งครัด
และมีความสัมพันธ์อันดีต่อทุกกลุ่มเสมอมา

4.การประชุมผู้ถือหุ้น

ในการประชุมสามัญผู้ถือหุ้นซึ่งจัดขึ้นในปี 2545
มีกรรมการและกรรมการตรวจสอบเข้าร่วมประชุมโดยพร้อมเพรียง
ประธานที่ประชุมได้เปิดโอกาสให้ผู้ถือหุ้นมีสิทธิเท่าเทียมและสอบถามแสดงความคิดเห็นโดยอิสระ

5.ภาวะผู้นำและวิสัยทัศน์

คณะกรรมการมีส่วนร่วมในการกำหนดนโยบาย แผนธุรกิจ และงบประมาณบริษัท และดูแลฝ่ายบริหารให้ดำเนินการตามแผนที่วางไว้

คณะกรรมการได้จัดให้มีระบบควบคุมภายใน การตรวจสอบภายใน และติดตามผลได้

6.ความขัดแย้งทางผลประโยชน์

- คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาอย่างรอบคอบ
รวมถึงการปฏิบัติตามกฏระเบียบของตลาดหลักทรัพย์ด้านการเปิดเผยรายการ

- การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินจะเผยแพร่ต่อสาธารณชน
โดยผู้ที่อยู่นอกเหนือความรับผิดชอบด้านการจัดทำงบการเงินไม่สามารถรับรู้ข้อมูลเกี่ยวกับงบการเงินจนกว่างบนั้นจะได้ถูกเผยแพร่ต่อสาธารณชนอย่างเป็นทางการ
นอกจากนี้ผู้บริหารและพนักงานทุกท่านจะต้องรายงานการเปลี่ยนแปลงการถือครองหลักทรัพย์ต่อเลขานุการบริษัททันทีที่การถือครองหลักทรัพย์มีการเปลี่ยนแปลงทั้งนี้เพื่อที่จะนำรายงานต่อประธานกรรมการทุกครั้ง

7.จริยธรรมธุรกิจ

บริษัทออกข้อพึงปฏิบัติเกี่ยวกับจรรยาบรรณของคณะกรรมการ และพนักงาน เป็นลายลักษณ์อักษร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ ด้วยความซื่อสัตว์สุจริต
อีกทั้งบริษัทจัดประชุมพนักงานอย่างสม่ำเสมอ

8.การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 12 ท่าน ประกอบด้วย

กรรมการที่เป็นผู้บริหาร 4 ท่าน

กรรมการที่เป็นตัวแทนผู้ถือหุ้นใหญ่ 5 ท่าน

กรรมการที่เป็นอิสระ (กรรมการตรวจสอบ) 3 ท่าน

9.การรวมหรือแยกตำแหน่ง

ประธานกรรมการมาจากกลุ่มผู้ถือหุ้นรายใหญ่ซึ่งถือหุ้นร้อยละ 27.17 ของหุ้นทั้งหมด

ประธานกรรมการกับกรรมการผู้จัดการเป็นบุคคลเดียวกัน

10.ค่าตอบแทนกรรมการและผู้บริหาร

- ค่าตอบแทนกรรมการ : บริษัทมิได้จัดให้มีคณะอนุกรรมการค่าตอบแทน
แต่ขออนุมัติจากที่ประชุมผู้ถือหุ้น

- ค่าตอบแทนผู้บริหาร : เป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
บริษัทมิได้จัดตั้งคณะอนุกรรมการค่าตอบแทน แต่เข้าร่วมการทำวิจัยค่าตอบแทนทั้งกับกลุ่มอุตสาหกรรม
และนอกกลุ่มอุตสาหกรรมเสมอมา เพื่อนำมาเป็นบรรทัดฐานสร้างแรงจูงใจให้กับพนักงาน

- ค่าตอบแทนในปี 2545

ค่าตอบแทนที่เป็นตัวเงิน

- คณะกรรมการ จำนวน 12 ท่าน มีการจ่ายเบี้ยประชุมเป็นเงินประมาณ 981,564 บาท

หมายเหตุ : กรรมการได้รับเฉพาะเบี้ยประชุม ไม่มีเงินเดือนประจำ

- เจ้าหน้าที่บริหารระดับผู้จัดการ ได้ค่าตอบแทนรวม 7,611,162 บาท ซึ่ง ประกอบด้วยเงินเดือน
โบนัส ค่าคอมมิชชั่น ค่าพาหนะ เงินประกันสังคม ค่าประกันชีวิตและอุบัติเหตุ
และเงินสมทบกองทุนสำรองเลี้ยงชีพ

ค่าตอบแทนอื่น - ไม่มี

11. การประชุมคณะกรรมการ

คณะกรรมการมีกำหนดประชุมโดยปรกติเป็นประจำทุกไตรมาส
และมีการประชุมพิเศษเพิ่มเติมตามความจำเป็น ในปี 2545 มีการประชุมปรกติ 4
ครั้งและวาระพิเศษ 2 ครั้ง โดยมีการกำหนดวาระชัดเจนล่วงหน้า
เลขานุการบริษัทเป็นผู้จัดตรียมหนังสือเชิญประชุมและเอกสารประกอบการประชุมก่อนการประชุมล่วงหน้า
7 วัน เพื่อให้คณะกรรมการได้มีเวลาพิจารณาศึกษาข้อมูล การประชุมแต่ละครั้งใช้เวลาประมาณ
2.5 ชม โดยในปีที่ผ่านมา คณะกรรมการมีการประชุมตามวาระปกติ 4 ครั้ง และวาระพิเศษ 2
ครั้ง ดังนี้

+-----------------------------+---------------+---------------+-------+
| รายชื่อ                       | การ           | การ           | รวม   |
|                             | ประชุมวาระปรกติ | ประชุมวาระพิเศษ |       |
+-----------------------------+---------------+---------------+-------+
| 1.นายเมธา ตริลลิต             | 4/4           | 2/2           | 6/6   |
|                             |               |               |       |
| 2.ดร.วิวัฒน์ ตริลลิต             | 4/4           | 2/2           | 6/6   |
|                             |               |               |       |
| 3.นายเชาว์วุธ พจนาลัย          | 4/4           | 2/2           | 6/6   |
|                             |               |               |       |
| 4.นายทาเคโอะ นาคาฮาร่า       | 3/4           | 2/2           | 5/6   |
|                             |               |               |       |
| 5.นายสุวิทย์ เวสารัชเวศย์        | 4/4           | 2/2           | 6/6   |
|                             |               |               |       |
| 6.Dato Siew Ka Wei          | 3/4           | 2/2           | 5/6   |
|                             |               |               |       |
| 7.Mr.Masayuki Hashimoto     | 3/4           | 2/2           | 5/6   |
|                             |               |               |       |
| 8.Mr.Michifumi Watanabe     | 3/4           | 2/2           | 4/6   |
|                             |               |               |       |
| 9.นายบัญชา เชิงวิวัฒน์กิจ         | 3/4           | 2/2           | 5/6   |
|                             |               |               |       |
| 10.นายชัยวัฒน์ จันทรศรีวงศ์       | 4/4           | 2/2           | 6/6   |
|                             |               |               |       |
| 11.ดร.จงรัก ปรีชานนท์          | 4/4           | 2/2           | 6/6   |
|                             |               |               |       |
| 12.นายเลิศชัย ลีลายนกุล         | 4/4           | 2/2           | 6/6   |
+-----------------------------+---------------+---------------+-------+

ทั้งนี้ได้มีการจดบันทึกการประชุมเป็นลายลักษณ์อักษร
ผ่านการรับรองจากคณะกรรมการเพื่อให้ผู้เกี่ยวข้องสามารถตรวจสอบได้

12.คณะอนุกรรมการ

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทดังนี้

กรรมการตรวจสอบจัดตั้งขึ้นเมื่อวันที่ 17 ธันวาคม 2542 ประกอบด้วย :

ประธานกรรมการตรวจสอบ นายเลิศชัย ลีลายนกุล

กรรมการตรวจสอบ ดร.จงรัก ปรีชานนท์

กรรมการตรวจสอบ นายชัยวัฒน์ จันทรศรีวงศ์

เลขานุการคณะกรรมการตรวจสอบ นายวิสุทธิ์ วานิชย์เจริญการ

คณะกรรมการตรวจสอบของบริษัทมีขอบเขต หน้าที่
และความรับผิดชอบและรายงานต่อคณะกรรมการบริษัทดังต่อไปนี้

1 สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ

2
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบร่วมกับผู้สอบบัญชีและผู้ตรวจสอบภายใน

3
สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
หรือกฎหมายที่เกี่ยวข้องกับธุรกิจของบริษัท

4 พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี

5
พิจารณาเปิดเผยข้อมูลของบริษัทในกรณีที่เกิดรายการเกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6 จัดทำกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ

7 ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

วาระการดำรงตำแหน่ง 3 ปี

13.ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติการที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานการเงินเสนอผู้บริหารสายงานที่รับผิดชอบ

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้เต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

14.รายงานคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและสารสนเทศทางการเงินที่ปรากฏรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้รายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2545

15.ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญที่มีผลต่อราคาหลักทรัพย์ของบริษัท
โดยได้เผยแพร่ข้อมูลข่าวสารต่างๆ โดยผ่านช่องทางและการสื่อสารของตลาดหลักทรัพย์
บริษัทยังมิได้จัดตั้งหน่วยงานด้านผู้ลงทุนสัมพันธ์ขึ้นโดยเฉพาะ แต่ได้มอบหมายให้นางปาริชาติ มนูทัศน์
ผู้จัดการสำนักงาน ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์
และภาครัฐที่เกี่ยวข้อง ซึ่งผู้ลงทุนสามารถติดต่อขอทราบข้อมูลบริษัทได้ที่ โทร 0 2318 0360 - 9
ต่อ 118 หรือ e-mail address : pato2@cscoms.com

บุคลากร

จำนวนพนักงานทั้งหมดของบริษัท พาโตเคมีอุตสาหกรรม จำกัด (มหาชน) ณ วันที่ 31 ธันวาคม
2545 มีทั้ง

หมด 159 ท่าน

บริษัทไม่มีการเปลี่ยนแปลงจำนวนพนักงานอย่างมีนัยสำคัญ

ผลตอบแทนรวมของพนักงานทั้งหมด

เป็นเงินเดือน โบนัส คอมมิชชั่น เงินค่าพาหนะ เงินสมทบกองทุนสำรองเลี้ยงชีพ เงินประกันชีวิตและอุบัติเหตุ เงินประกันสังคม สำหรับปี 2545 รวมทั้งสิ้น 43,163,205 บาท

บริษัทมีการพัฒนาพนักงานโดยส่งเข้าอบรมทางด้านวิชาการต่างๆ ที่สถาบันหรือองค์การต่างจัดขึ้นอย่างสม่ำเสมอ